অ-বিজেপি রাজ্যগুলি নিরাপদ আশ্রয় দিতে চাইছে কর্নাটকের কংগ্রেস, জনতা দল (সেকুলার)-এর বিধায়কদের। আগেই বামশাসিত কেরল জানিয়ে দিয়েছে, তারা তৈরি। ভগবানের আপন দেশ কেরলে বিধায়করা স্বাগত। আমন্ত্রণ জানিয়ে রেখেছে অন্ধ্রপ্রদেশ ও তেলেঙ্গানাও। আপাতত বেঙ্গালুরুর এক হোটেলে রয়েছেন দুই দলের বিধায়করা। বুধবারই কুমারস্বামী অভিযোগ করেছিলেন, বিধায়কদের ১০০ কোটি টাকার টোপ দিচ্ছে বিজেপি। বৃহস্পতিবার অভিযোগ উঠেছে এক বিধায়ককে ইডির মামলা নিয়ে হুমকি দেওয়া হয়েছে। এই অবস্থায় কর্নাটক থেকে তাদের সরিয়ে নিয়ে যাওয়ার তোড়জোড় চলছে।